Diari Oficial de la Generalitat Valenciana


Sumari del DOGV 9198, del 20-10-2021 (2021/9911)

Licitació per a l'alienació de diferents aprofitaments forestals en forests públiques gestionades per la Generalitat Valenciana a la província de València per a l'any 2022 i següents.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9198

Data del DOGV
:   20-10-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/9911


Data del document
:   20-10-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * contracte administratiu

Licitació per a l'alienació de diferents aprofitaments forestals en forests públiques gestionades per la Generalitat Valenciana a la província de València per a l'any 2022 i següents. [2021/9911]  
1. Objecte  
1.1. És objecte d'aquest anunci el procediment per a l'alienació de l'aprofitament d'apícoles, plantes aromàtiques, labor i sembra, tòfona i pastures en forests d'utilitat pública gestionades per la Conselleria d'Agricultura, Desenvolupament Rural, Emergència Climàtica i Transició Ecològica, a la província de València, tant de titularitat municipal com de propietat de la Generalitat Valenciana, per a l'any 2022 i següents.  
  
2. Tramitació, procediment i tipus de licitació  
2.1. L'entitat que realitzarà l'alienació dels aprofitaments de les forests d'utilitat pública de titularitat municipal serà en cada cas l'ajuntament que ostente la seua propietat. En el cas de les forests d'utilitat pública que són propietat de la Generalitat Valenciana, serà la Direcció Territorial de València de la Conselleria competent en matèria forestal, conforme a l'indicat en l'annex.  
2.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i concurrència competitiva, recollits en l'article 15.5 de la Llei 43/2003, de 21 de novembre, de forests, així com amb el que es disposa en la matèria en la legislació reguladora del règim local i la legislació vigent en matèria de patrimoni de les administracions públiques i contractació del sector públic.  
2.3. El tipus de licitació serà obert, de tramitació ordinària, i es realitzarà, amb caràcter general, mitjançant subhasta a l'alça en la quantitat establida per a cada aprofitament en l'annex.  
2.4. Per a participar en la licitació serà requisit indispensable la consignació prèvia d'una garantia provisional per import del 2 per cent del valor de taxació establit en cada cas en l'annex.  
2.5. Podran optar als aprofitaments les persones físiques o jurídiques amb plena capacitat d'actuar i que no estiguen incurses en alguna de les prohibicions per a contractar assenyalades en la normativa vigent en matèria de contractes del sector públic.  
  
3. Plec de condicions econòmiques administratives  
3.1. El plec general de condicions econòmiques administratives que regeix les alienacions en forests de titularitat municipal haurà de ser redactat i aprovat per l'entitat local que ostente la propietat de la forest. Aquest document haurà de romandre depositat i estar a la disposició de les persones interessades en el corresponent ajuntament.  
3.2. Per als aprofitaments de les forests propietat de Generalitat Valenciana serà aplicable el plec general de condicions econòmiques administratives per a l'alienació dels aprofitaments forestals en forests propietat de la Generalitat, recollit en la Instrucció de la Direcció General de Medi Natural i Avaluació Ambiental de 14.07.2017 i les condicions establides en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat Valenciana, així com les condicions recollides en el present anunci.  
  
3.3. El plec general de condicions econòmiques administratives per a l'alienació dels aprofitaments forestals en forests propietat de la Generalitat es podrà consultar en les dependències de la Direcció Territorial de la conselleria competent en matèria de medi ambient, situada al carrer Gregori Gea, 27, 5a planta, de València i en l'enllaç:  
  
https://agroambient.gva.es/documents/56121389/931610771/09\_Instrucción\_DGMN\_Pliego\_Gnral\_Enajenacion\_aprovfor  
3.4. En les forests de propietat municipal, els plecs de condicions econòmiques administratives recolliran convenientment detallats: la capacitat de la persona licitadora, les característiques de les proposicions, la garantia provisional i definitiva i el preu de licitació.  
  
4. Plec general de condicions tècniques facultatives  
4.1. Serà d'aplicació per als aprofitaments objecte d'aquest anunci el plec general de condicions tècniques facultatives per a l'alienació dels aprofitaments forestals en forests gestionades per la Generalitat, recollit en la Instrucció de la Direcció General de Medi Natural i Avaluació Ambiental, de 14.07.2017, i les condicions establides en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat Valenciana, així com les condicions recollides en el present anunci de subhasta.  
  
4.2. El plec general de condicions tècniques facultatives es podrà consultar en les dependències de la Direcció Territorial de la conselleria competent en matèria de medi ambient, situada al carrer Gregori Gea, 27, 5a planta, de València i en l'enllaç:  
https://agroambient.gva.es/documents/80162952/862957107/09\_Instrucción\_DGMN\_Pliego\_Gnral\_Enajenacion\_aprovfor  
4.4. Sense perjudici d'això, els aprofitaments objecte d'aquest anunci comptaran amb un plec particular de condicions tècniques facultatives específic. Per a les forests propietat de la Generalitat, aquests plecs es podran revisar en les dependències de la Direcció Territorial de la conselleria competent en matèria forestal, situada al carrer Gregori Gea, 27, 5a planta, de València. Per a les forests de propietat municipal, es podran revisar a l'ajuntament que ostente la titularitat de la forest. Aquest plec haurà de ser subscrit pel titular de la forest, la persona adjudicatària i pel tècnic/a facultatiu/iva designat/ada a aquest efecte, i contindrà l'import d'adjudicació i el període d'execució o gaudi de l'adjudicació.  
4.5. Els aprofitaments apícoles es regiran, a més, pel Decret 12/1987, de 2 de febrer del Consell de la Generalitat, pel qual es regula i ordena l'activitat apícola a la Comunitat Valenciana, pel Reial decret 209/2002 de 22 de febrer, pel qual s'estableixen normes d'ordenació de les explotacions apícoles i per quantes disposicions regulen en l'actualitat l'activitat apícola en la Comunitat Valenciana.  
  
4.6. Els aprofitaments de tòfona es regiran, a més, per l'Ordre d'1/2018, de 12 de gener, de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula la recol·lecció de tòfona en terrenys forestals a la Comunitat Valenciana (DOGV 8226, 02.02.2018).  
4.7. Els aprofitaments de pastures hauran de complir el que s'estableix en la Llei/2003 de 4 de març de ramaderia de la Comunitat Valenciana.  
  
5. Termini de vigència del gaudi  
5.1. El termini de vigència de l'adjudicació dels aprofitaments serà el fixat en cada cas en l'annex, a comptar de l'1 de gener de 2022.  
  
  
6. Lloc i termini de presentació de les ofertes  
6.1. Amb caràcter preferent, les proposicions per a optar a la subhasta es presentaran en el Registre General d'Entrada dels respectius ajuntaments indicats en l'annex.  
6.2. En el cas de les forests propietat de la Generalitat Valenciana, aquestes es presentaran en les dependències situades al carrer Gregori Gea, 27, 5a planta, de València. No obstant això, les proposicions es podran presentar en qualsevol dels registres administratius oficials en qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
6.3. El termini per a la presentació de les ofertes serà des de l'endemà de la publicació d'aquest anunci en el Diari Oficial de la Generalitat Valenciana, fins deu dies naturals abans de la celebració de la corresponent subhasta. Les dates per a la celebració de cada subhasta estan contemplades en l'annex per a cada aprofitament.  
  
7. Documentació que es requereix per a accedir a la subhasta  
7.1. En el cas de forests propietat de la Generalitat Valenciana les proposicions es presentaran en dos sobres tancats i signats per la persona licitadora o qui la represente. El sobre «A» contindrà la documentació administrativa a més del justificant d'haver constituït la garantia provisional del 2 % del valor de taxació. El sobre «B» contindrà exclusivament la proposició econòmica. En tots dos casos es farà constar en el seu exterior el tipus d'aprofitament i lot que identifica la licitació en què participa, el seu respectiu contingut, el nom de la persona licitadora i el CIF (https://agroambient.gva.es/documents/33658205/669836025/09\_Instrucción\_DGMN\_Pliego\_Gnral\_Enajenacion\_aprovfor).  
  
7.2. El contingut dels sobres s'ajustarà al que s'estableix a aquest efecte en la disposició 9a del plec general de condicions administratives per a l'alienació d'aprofitaments forestals en forests propietat de la Generalitat Valenciana.  
7.3. Per als aprofitaments de pastures i apícoles, per a acreditar la solvència tècnica, serà necessari incloure, en el sobre A, el llibre d'explotació ramadera en vigor degudament actualitzat.  
  
8. Lloc i data de celebració de la subhasta  
8.1. Les subhastes se celebraran als ajuntaments respectius o a les dependències de la Direcció Territorial de València en els casos de forests propietat de la Generalitat Valenciana, en les dates que per a cada lot figuren en l'annex.  
8.2. En les forests propietat dels ajuntaments, en cas de resultar deserta la primera subhasta, se celebrarà la segona deu dies naturals després, a comptar de la publicació en el tauler d'anuncis de l'ajuntament el seu resultat, sota la mateixa mena de taxació i condicions de l'annex, llevat que aquells sol·liciten a la Direcció Territorial de València la modificació de les condicions economicoadministratives.  
  
8.3. En el cas de forests propietat de la Generalitat Valenciana, quan la primera subhasta resulte deserta, se celebrarà la segona deu dies naturals després, a comptar de la publicació en el tauler d'anuncis de la Conselleria d'Agricultura, Desenvolupament Rural, Emergència Climàtica i Transició Ecològica (http://www.agroambient.gva.es/es/tablon-de-anuncios) del resultat d'aquesta, sota la mateixa mena de taxació i condicions de l'annex. Les proposicions a aquesta segona subhasta s'hauran de presentar en el termini de cinc dies naturals des de la publicació del resultat en l'esmentat tauler d'anuncis.  
  
9. Garantia definitiva  
9.1. La persona adjudicatària haurà de consignar obligatòriament una garantia definitiva per valor del 10 per cent de l'import d'adjudicació en el termini de 10 dies a partir de la data en què li siga comunicada l'adjudicació. La no consignació de la garantia en el termini assenyalat serà motiu d'anul·lació del procés d'adjudicació iniciat, i es passarà a la següent oferta millor situada.  
9.2. La garantia definitiva respondrà de les penalitzacions imposades a la persona adjudicatària per raó de l'activitat que realitze, del rescabalament dels danys i perjudicis que la persona adjudicatària ocasionara al/a la titular de la forest amb motiu de l'adjudicació, de les despeses originades a aquests per demora de la persona adjudicatària en el compliment de les seues obligacions i de la confiscació que puga decretar-se en els casos de cancel·lació, d'acord amb el que s'estableix en els plecs de condicions econòmiques administratives i tècniques facultatives o, amb caràcter general, en la legislació reguladora del règim local i de contractes del sector públic.  
9.3. La devolució de la garantia definitiva es produirà quan finalitze el termini vigent de l'adjudicació, una vegada haja certificat la Direcció Territorial de València la seua correcta execució o gaudi.  
9.4. Una vegada feta la liquidació de l'adjudicació, si les fiances superen l'import d'aquesta, l'excés serà retornat seguidament a la persona adjudicatària, una vegada realitzat l'informe preceptiu del/de la tècnic/a facultatiu/iva designat per la Direcció Territorial de València.  
  
10. Cànon anual  
10.1. Previ a l'obtenció de la llicència i lliurament de l'aprofitament, la persona adjudicatària haurà d'ingressar l'import del cànon anual corresponent.  
10.2. De conformitat amb l'article 83 del Decret 98/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, les entitats locals propietàries de les forests objecte d'aquest anunci, estan obligades a invertir, almenys, el quinze per cent de l'import dels aprofitaments en l'ordenació i millora de les masses forestals. L'import del citat percentatge formarà el fons de millores. Cada ajuntament haurà de disposar d'un compte corrent per a aquest fi.  
  
11. Obtenció de la llicència i lliurament de l'aprofitament  
11.1. Una vegada siga ferma l'adjudicació i li siga comunicada a la persona adjudicatària, serà condició indispensable que aquesta dispose de la llicència que autoritza l'execució de l'aprofitament.  
11.2. La llicència serà expedida per la Direcció Territorial de València al càrrec de la qual estiga la forest, una vegada realitzat el pagament del cànon i s'haja constituït la garantia definitiva per part de la persona adjudicatària de l'aprofitament.  
11.3. La llicència serà efectiva una vegada s'haja produït el lliurament de l'aprofitament i signada la corresponent acta, on es concretaran els productes a aprofitar o la superfície objecte d'aquest. No podrà iniciar-se cap activitat preparatòria prèvia al lliurament de l'aprofitament.  
  
11.4. Per al cas d'aprofitaments pluriennals, la llicència d'aprofitament del segon i successius anys haurà d'obtindre's obligatòriament 30 dies abans del final de la vigència de la llicència de l'any en curs, procediment que haurà de realitzar la persona adjudicatària sense necessitat d'avís previ per part de la Direcció Territorial.  
11.5. La llicència haurà d'estar disponible en el lloc on es desenvolupe l'activitat, i podrà ser requerida en qualsevol moment per les autoritats competents.  
  
12. Causes de resolució de l'adjudicació  
12.1. En forests propietat dels ajuntaments, les causes de resolució de l'adjudicació seran les previstes en la normativa vigent en matèria de patrimoni de les administracions públiques i de contractes del sector públic.  
12.2. En forests propietat de la Generalitat, les causes de resolució de l'adjudicació seran les previstes en el plec general de condicions econòmiques administratives per a l'alienació dels aprofitaments forestals en forests propietat de la Generalitat, que es podrà consultar a les dependències de la Direcció Territorial de la Conselleria competent en matèria de medi ambient, situada al carrer Gregori Gea, 27, 5a planta, de València i en l'enllaç:  
https://agroambient.gva.es/documents/59850348/533425527/09\_Instrucción\_DGMN\_Pliego\_Gnral\_Enajenacion\_aprovfor  
  
València, 29 d'octubre de 2021.- La directora territorial: Isabel Gomis Moratal.